Μανιτάρια φρικασέ, με σπανάκι
Μπορεί να μην έχει κρέας, αλλά είναι πεντανόστιμο αυτό το φρικασέ! Εύκολο, με απλά υλικά που συνήθως έχουμε στο σπίτι: μανιτάρια, σπανάκι, ρύζι, ένα ωραίο αυγολέμονο και... τρώμε.
800 γρ. μανιτάρια λευκά, χοντροκομμένα, 10 φρέσκα κρεμμυδάκια, ψιλοκομμένα, 400 γρ. σπανάκι, χοντροκομμένο, 1 μάτσο άνηθος, ψιλοκομμένος, 100 γρ. ρύζι γλασέ, 150 ml λευκό ξηρό κρασί, 60 ml ελαιόλαδο, αλάτι, φρεσκοτριμμένο πιπέρι, 2 κρόκοι αυγών, χυμός από 1- 2 λεμόνια, 2 κουτ. σούπας κορν φλάουρ
Για να ετοιμάσουμε τα μανιτάρια φρικασέ με σπανάκι, σε μέτρια φωτιά και σοτάρουμε τα φρέσκα κρεμμυδάκια με τα μανιτάρια για 2-3 λεπτά, μέχρι να μαλακώσουν.Ρίχνουμε το ρύζι και ανακατεύουμε για 1 λεπτό, μέχρι να λαδωθεί καλά. Ρίχνουμε το κρασί και αφήνουμε 2 λεπτά να εξατμιστεί το αλκοόλ. Αλατοπιπερώνουμε, ρίχνουμε 1 λίτρο νερό και τον άνηθο και χαμηλώνουμε τη φωτιά.Σιγομαγειρεύουμε για περίπου 15 λεπτά, μέχρι να μαλακώσει το ρύζι. Προσθέτουμε το σπανάκι, ανακατεύουμε και συνεχίζουμε το μαγείρεμα για άλλα 5-6 λεπτά. Σβήνουμε τη φωτιά, αλλά αφήνουμε την κατσαρόλα στο ζεστό μάτι της.Στον πολυκόφτη που διαθέτουμε, χτυπάμε τους κρόκους με τον χυμό λεμονιού και το κορν φλάουρ.Ρίχνουμε σταδιακά ζουμί (περίπου 2 κουτάλες της σούπας) από το φαγητό και συνεχίζουμε το χτύπημα μέχρι να ζεσταθεί καλά το αυγολέμονο. Περιχύνουμε το φαγητό και σείουμε την κατσαρόλα να πάει παντού.
Μανιτάρια,Ρύζι,Σπανάκι